EkBass/fiwiki-20250220-pages-articles huggingface dataset:
Gerard Kemkers

Gerard Kemkers (s. 8. maaliskuuta 1967 Groningen) on entinen alankomaalainen pikaluistelija. Hän voitti olympiapronssia vuoden 1988 talviolympialaisissa Calgaryssä. Kemkers lopetti uransa vuonna 1990. Tämän jälkeen hän on toiminut muun muassa Carl Verheijenin, Jochem Uytdehaagen, Ireen Wüstin ja Sven Kramerin valmentajana. Luokka:Alankomaalaiset pikaluistelijat Luokka:Alankomaalaiset olympiamitalistit Luokka:Alankomaalaiset pikaluisteluvalmentajat Luokka:Vuonna 1967 syntyneet Luokka:Elävät henkilöt
Émile Oustalet

Jean-Frédéric Émile Oustalet (24. elokuuta 1844 Montbéliard – 23. lokakuuta 1905 Saint Cast) oli ranskalainen eläintieteilijä. Oustalet työskenteli Pariisin luonnontieteellisessä museossa Muséum National d'Histoire Naturellessa, seuraten virassa Jules Verreauxia apulaisluonnontieteilijänä vuodesta 1873 alkaen. Vuonna 1900 hän seurasi virassa Alphonse Milne-Edwardsia mammalogian (nisäkästutkimuksen) professorina. Hän kirjoitti yhdessä Armand Davidin kanssa teoksen Les Oiseaux de la Chine (1877). Hän kirjoitti kirjan Kambodžan linnuista Les Oiseaux du Cambodge (1899). Hän oli Pariisissa järjestetyn Kolmannen kansainvälisen lintutieteellisen kongressin puheenjohtaja 1900. Oustalet nimesi malesiansinisiepon 1881 ja patagoniantinamin (Tinamotis ingoufi) 1890.Zoonomen == Lähteet == Luokka:Ranskalaiset ornitologit Luokka:Ranskalaiset eläintieteilijät Luokka:Ranskalaiset professorit Luokka:Vuonna 1844 syntyneet Luokka:Vuonna 1905 kuolleet
Alison Arngrim

Alison Margaret Arngrim (s. 18. tammikuuta 1962) on yhdysvaltalainen näyttelijä ja stand up -koomikko. Hänet muistetaan parhaiten Nellie Olesonin roolista televisiosarjassa Pieni talo preerialla, jossa hän esiintyi vakituisesti vuosina 1974–1981. Arngrim syntyi New Yorkissa ääninäyttelijä Norma MacMillanin tyttäreksi. Myös hänen veljensä Stefan on näyttelijä. Arngrim meni 6. marraskuuta 1993 naimisiin Robert Paul Schoonoverin kanssa. Hän oli aiemmin ollut vuodesta 1989 naimisissa Donald Mark Spencerin kanssa. == Aiheesta muualla == * Luokka:Yhdysvaltalaiset näyttelijät Luokka:Vuonna 1962 syntyneet Luokka:Elävät henkilöt Luokka:Yhdysvaltalaiset lapsinäyttelijät
M/T Stena Natalita

M/T Stena Natalita () on norjalaisen P/R Stena Ugland Shuttle Tanker III DA:n omistama öljytankkeri. Alus on rakennettu vuonna 2001 Tsuneishi Shipbuildingin telakalla Kagawassa, Japanissa. Kuollutta painoa Stena Natalitalla on 108 073 tonnia ja jääluokitus on 1A1. Stena Natalitan painolastikapasiteetti on 43,97 m³. Alus on rekisteröity Bahaman lipun alle, ja sen kotisatama on Nassau. Nykyisin aluksella operoi Stena Bulk. == Käyttöhistoria == 14\. syyskuuta 2000 laivan köli laskettiin. 27. joulukuuta 2000 alus laskettiin vesille. 25\. toukokuuta 2001 vastavalmistunut alus luovutettiin Stena Ugland Shuttle Tank III:n omistukseen, joka rekisteröi aluksen Caymansaarten lipun alle. Huhtikuussa 2005 laiva rekisteröitiin Bahaman lipun alle. Kotisatamaksi tuli Nassau. Nykyisin Stena Natalitaa isännöi norjalainen Teekay Marine Services. == Lähteet == == Aiheesta muualla == *Fakta om Fartyg – M/T Stena Natalita *Stena Natalita Teekay Corporationin sivuilla *Stena Bulk Stena Natalita
Martin Lel

Martin Lel (s. 29. lokakuuta 1978 Kapsabet, Nandin piirikunta, Kenia) on kenialainen kestävyysjuoksija. Lel juoksi 2002 toiseksi Venetsian maratonilla ajalla 2.10.02. Seuraavana vuonna hän oli kolmas Bostonin maratonilla ja voitti Lissabonin puolimaratonin ajalla 1.00.10http://marathoninfo.free.fr/athletes/lel.htm, MM-kultaa Vilamouran puolimaratonin MM- kisoissahttp://www.iaaf.org/WHM03/news/Kind=2/newsId=23331.html sekä New Yorkin maratonin. Vuonna 2005 hän voitti Lontoon maratonin ajalla 2.07.26. Seuraavana vuonna hän oli Lontoon maratonilla toinen ajalla 2.06.41. Lel voitti vuonna 2007 sekä Lontoon että New Yorkin maratonit. Vuonna 2008 Lel voitti Lontoon maratonin jo kolmannen kerran. Voittoaika 2.05.15 oli Lontoon maratonin uusi reittiennätys. Pekingin olympialaisissa Lel sijoittui maratonilla viidenneksi. ==Ennätykset== * 10 kilometrin maantiejuoksu: 27.56 (2006) * 15 kilometrin maantiejuoksu: 42.45 (2006) * Puolimaraton: 59.56 (2009) * 25 kilometrin maantiejuoksu: 1.13.58 (2008) * 30 kilometrin maantiejuoksu: 1.28.30 (2008) * Maraton: 2.05.15 (2008) ==Lähteet== Luokka:Kenialaiset kestävyysjuoksijat Luokka:Vuonna 1978 syntyneet Luokka:Elävät henkilöt
Meissen

Meissen () on kaupunki Saksin osavaltiossa, itäisessä Saksassa. Se kuuluu Dresdenin hallintopiiriin ja toimii Meissenin piirikunnan keskuskaupunkina. Vuoden 2016 lopussa kaupungin asukasluku oli 27 984. Sen pinta-ala on 30,9 neliökilometriä. == Maantieto == Meissen sijaitsee Elbejoen varrella, noin 25 kilometriä luoteeseen Dresdenistä ja noin 100 kilometriä itään Leipzigista. Sen naapuruskuntia ja -kaupunkeja ovat Coswig, Diera-Zehren, Käbschütztal, Klipphausen, Niederau, Triebischtal ja Weinböhla. == Historia == Meissenin alue alkoi kehittyä ja kasvaa kuningas Henrik I Linnustajan perustettua vuonna 929 alueelle Misnian linnan. Meissenin hiippakunta perustettiin vuonna 968 ja Meissenista tuli siten piispankaupunki. Viralliset kaupunginoikeudet sille myönnettiin vuonna 1205. Kaupungin tuomiokirkon rakennustyöt käynnistettiin vuonna 1250. 1400-luvulla Meisseniin rakennettiin Arnold von Westfalenin suunnittelema Albrechtsburgin linna. Vuonna 1710 kaupunkiin avattiin yksi Euroopan ensimmäisistä posliinitehtaista. Tehdas on edelleen toiminnassa, ja posliinista on muodostunut kaupungin tunnetuin symboli. == Nähtävyydet == * Meissenin tuomiokirkko, kaupungin keskiaikainen tuomiokirkko * Albrechtsburg, 1400-luvulla Saksin vaaliruhtinaille rakennettu linna * Posliinitehdas Meißner Porzellan * Historiallinen vanhakaupunki == Lähteet == Luokka:Saksan kaupungit Luokka:Saksin kunnat
Matías Almeyda

Matías Jesús Almeyda (s. 21. joulukuuta 1973 Azul, Buenos Aires, Argentiina) on argentiinalainen jalkapalloilija. Almeyda lopetti jalkapallon pelaamisen vuonna 2005 mutta ilmoittikin keväällä 2007 jatkavansa uraansa ja allekirjoittaneensa sopimuksen Lynin kanssa. Aikaisemmin hän oli pelannut muun muassa Italiassa ja Espanjassa. Viimeksi hän pelasi kotimaansa River Platessa vuosina 2009–2011. Argentiinan maajoukkueessa Almeyda pelasi 40 ottelua ja niissä yhden maalin vuosina 1996–2003. Vuoden 2002 MM-kilpailuissa hän pelasi yhdessä ottelussa 63 minuuttia. == Saavutukset == Maajoukkue * Olympiahopea: 1996 Seurajoukkueet * Argentiinan mestaruus: 1993A, 1994A, 1996A (River Plate) * Copa Libertadores: 1996 (River Plate) * Cup-voittajien cup: 1998-99 * Italian cup: 1997-98 (Lazio), 1999-00 (Lazio) * Italian supercup: 1998 (Lazio) * Serie A: 1999-00 (Lazio) * Euroopan supercup: 1999 (Lazio) Henkilökohtaiset * Serie A:n paras pelaaja: 98/99 == Lähteet == == Aiheesta muualla == * Matías Almeyda Football Database -sivustolla Luokka:Argentiinalaiset jalkapalloilijat Luokka:Argentiinalaiset olympiamitalistit Luokka:Vuonna 1973 syntyneet Luokka:Elävät henkilöt
Box Office Mojo

Box Office Mojo on verkkosivusto, joka seuraa elokuvien lipputuloja. Brandon Gray aloitti sivuston pitämisen 7. elokuuta 1998. Vuonna 2008 IMDb (Amazon.comin alaisuudessa) osti Box Office Mojo -verkkosivuston. == Lähteet == == Aiheesta muualla == * Box Office Mojo Luokka:Urheilu- ja vapaa- aikasivustot
Samuel Matete

Samuel Matete (s. 27. heinäkuuta 1968 Chingola, Sambia) on sambialainen entinen pikajuoksija, 400 metrin aitajuoksun maailmanmestari ja olympiahopeamitalisti. Hänestä tuli ensimmäinen sambialainen yleisurheilun maailmanmestari ja MM-mitalisti, kun hän voitti 400 metrin aitajuoksun maailmanmestaruuden Tokion MM-kisoissa 1991 ennen Jamaikan Winthrop Grahamia ja Britannian Kriss Akabusia. Matete oli juossut jo aikaisemmin samana vuonna Zürichissä ennätyksensä 47,10, joka oli myös Afrikan ennätys. Kaksi vuotta myöhemmin Stuttgartin maailmanmestaruuskilpailuissa Matete sijoittui hopealle heti hallitsevan olympiavoittajan ja ME-miehen Kevin Youngin jälkeen. Hopealle Matete sijoittui vielä Göteborgin MM-kisoissa vuonna 1995. Atlantan olympialaisissa 1996 Matete juoksi hopealle häviten voittajalle Yhdysvaltain Derrick Adkinsille 0,24 sekuntia. Matete voitti yleisurheilun maailmancupissa 400 metrin aidat yhteensä kolme kertaa vuosina 1992, 1994 ja 1998. Vuonna 1998 hän voitti myös Afrikan mestaruuden. == Ennätykset == * 400 metrin aidat – 47,10 (1991) * 400 m – 44,88 (1991) * 200 m – 21,04 (1989) * 100 m – 10,77 (1989) == Lähteet == == Aiheesta muualla == * Luokka:Sambialaiset 400 metrin aitajuoksijat Luokka:Sambialaiset olympiamitalistit Luokka:Vuonna 1968 syntyneet Luokka:Elävät henkilöt
Inland Empire (elokuva)

Inland Empire on David Lynchin ohjaama elokuva, jonka pääosissa nähdään Laura Dern, Justin Theroux ja Jeremy Irons. Elokuva on kuvattu edullisesti, keskitasoisella digivideokameralla ilman valmista käsikirjoitusta. Elokuva sai ensi-iltansa Venetsian elokuvajuhlilla 6. syyskuuta 2006. Ilmestyessään Inland Empire sai ristiriitaisen vastaanoton kriitikoilta: Laura Dernin roolisuoritusta ylistettiin, mutta elokuvan haastava, surrealistinen rakenne oli monien mielestä tarkoituksetonta tekotaiteellisuutta. Helsingin Sanomien arviossa Inland Empiren kuvailtiin tietoisesti olevan elokuvana ”voimakkaasti elokuvateatterikokemusta vastaan” niin sisällöltään kuin visuaalisestikin. == Juoni == Elokuvan päähenkilö, Los Angelesissa asuva näyttelijä Nikki Grace (Laura Dern) on hakenut roolia uudesta elokuvatuotannosta nimeltä On High in Blue Tomorrows. Hänen luokseen saapuu nainen (Grace Zabriskie), joka väittää olevansa Nikin naapuri, ja kyselee tältä elokuvasta. Nainen myös ennustaa, että Nikkin onnistuu saada hakemansa rooli, ja näin myös tapahtuu. Kun elokuvan harjoitukset käynnistyvät, Nikki ja hänen vastanäyttelijänsä Devon Berk (Justin Theroux) saavat kuulla elokuvan ohjaajalta (Jeremy Irons), että elokuva on todellisuudessa uusintaversio kesken jääneestä saksalaisesta elokuvaprojektista nimeltä 47; kyseinen elokuva ei koskaan valmistunut, sillä sen molemmat päätähdet murhattiin, ja elokuvaprojektia alettiin pitää kirottuna. Kuvausten edetessä Nikki huomaa vähitellen, että hänen on vaikea erottaa elokuvaa ja todellisuutta enää toisistaan. == Roolit == == Lähteet == == Aiheesta muualla == === Arvostelut === * Elitisti: Inland Empire -arvostelu Luokka:Vuoden 2006 yhdysvaltalaiset elokuvat Luokka:David Lynchin ohjaamat elokuvat Luokka:Yhdysvaltalaiset independent-elokuvat Luokka:Elokuvat elokuvanteosta
Hot Shots 2 – kaikkien jatko-osien äiti

Hot Shots 2 – kaikkien jatko-osien äiti (Hot Shots! Part Deux) on jatko-osa vuonna 1991 ilmestyneelle komediaelokuvalle Hot Shots! – kaikkien elokuvien äiti. Elokuvan ohjasi Jim Abrahams ja sen pääosissa olivat Charlie Sheen, Lloyd Bridges ja Valeria Golino. Cameorooleissa nähdään muun muassa Bob Vila, Gregory Sierra ja Martin Sheen. == Näyttelijät == == Luettelo parodian kohteista == * Apocalypse Now * Basic Instinct * Casablanca * Commando * Ei pakotietä * Gladiaattorit * Ihmemaa Oz * Karate Kid * Kaunotar ja kulkuri * Kickboxer * Kummisetä * Missing in Action * Navaronen tykit * Rambo III * Platoon * Robin Hoodin seikkailut * RoboCop * Predator – saalistaja * Terminator 2 * Total Recall – Unohda tai kuole * Tähtien sota: Episodi IV – Uusi Toivo * Our Miss Brooks Mukaan lukien myös mainokset ja piirretyt, joiden kohtaukset ovat pilailun kohteena, sekä erilaiset kulttuurien ja uskontojen tavat, kuten munkkien selibaatti. == Muuta == Elokuva parodioi myös Yhdysvaltain historiaa, kun kansainväliseen tapaamiseen liittyvällä illallisella entinen presidentti George H. W. Bush oksentaa Japanin pääministerin päälle. Pilailun kohteeksi joutui myös presidentti Jimmy Carterin määräämä Iranin panttivankikriisin pelastusoperaatio, jossa vankeja pelastamaan lähetetyt sotilaat joutuivat itse panttivangeiksi ja heidän pelastamisekseen oli suunniteltava uusi pelastusoperaatio. == Vastaanotto == Video-oppaassa vuodelta 1994 Bello Romano ihastelee, miten kymmeniä elokuvia, etenkin Ramboa parodioiva elokuva ”rätisee lähes trailerivauhdilla”, mutta sanoo vauhdin uupuvan ennen maaliviivaa. Hän antaa elokuvalle kaksi tähteä viidestä, mikä teoksen mukaan vastaa sanallista arviota ”keskinkertainen”. ==Lähteet== Luokka:Vuoden 1993 yhdysvaltalaiset elokuvat Luokka:Parodiaelokuvat Luokka:Yhdysvaltalaiset toimintakomediat Luokka:Jim Abrahamsin ohjaamat elokuvat Luokka:Elokuvat ilmailusta
Kay Pollak

thumb|Kay Pollak Kay Gunnar Leopold Pollak (s. 21. toukokuuta 1938 Göteborg) on ruotsalainen elokuvaohjaaja. Hänen varhaiseen tuotantoonsa lukeutuu Elvis! Elvis! (1976) ja monia palkintoja saanut Lasten saari (1980). Pollak piti lähes 20 vuoden tauon elokuvien teosta ja toimi kirjailijana ja elämäntapavalmentajana, kunnes teki paluun ohjaajana vuoden 2004 elokuvalla Niin kuin taivaassa. Se oli kansainvälinen menestys ja sai Oscar-ehdokkuuden. Syksyllä 2015 sai ensi-iltansa sen itsenäinen jatko-osa Myös maan päällä.Virtanen, Leena: ”Hallelujaa ja penkit pihalle.” Helsingin Sanomat, Nyt-liite 2.10.2015, s. 12. Aftonbladetin kriitikko ottaa Pollakin elokuvan Såsom i himmelen vertauskohdaksi esitellessään Kjell Westön romaanin Tritonus ja sanoo, että Westö on onnistunut välttämään halvan idyllin siinä missä Pollak epäonnistui viedessään tarinan uupuneen kapellimestarin kuoronjohtajaksi Norrlantiin.Barbro Westling, När maestro tappar takten, Aftonbladet 15.8.2020, viitattu 16.10.2024 ==Filmografia== *1972: Den hemliga verkligheten (tv-sarja) *1976: Elvis! Elvis! (Maria Gripen romaanista) *1980: Lasten saari (Barnens ö) *1986: Rakasta mua! (Älska mej) *2004: Niin kuin taivaassa (Så som i himmelen) *2015: Myös maan päällä (Så ock på jorden) ==Lähteet== Luokka:Ruotsalaiset elokuvaohjaajat Luokka:Vuonna 1938 syntyneet Luokka:Elävät henkilöt
Kansainvälinen yksikkö

Kansainvälinen yksikkö, ky, IU tai UI ( ja ), on biologisten ja farmakologisten aineiden tehon määrityksessä käytettävä mittayksikkö. 1 IU:ta vastaavat grammamäärät muutamalle aineelle: * 1 IU insuliinia: vastaa biologisesti noin 45,5 µg puhdasta kiteistä insuliinia (tarkasti: 1/22 mg) * 1 IU A-vitamiinia: vastaa biologisesti 0,3 µg retinolia tai 0,6 µg betakaroteenia * 1 IU C-vitamiinia: 50 µg askorbiinihappoa * 1 IU D-vitamiinia: vastaa biologisesti 0,025 µg kolekalsiferolia/ergokalsiferolia * 1 IU E-vitamiinia: vastaa biologisesti noin 0,667 mg d-alpha-tokoferolia (tarkasti 2/3 mg), tai 1 mg dl-alpha-tokoferoliasetaattia IU-lyhennettä ei tule sotkea entsyymiyksikköön, joka myös tunnetaan ”Kansainvälisenä entsyymiaktiviisuusyksikkönä” (englanniksi ”International unit of enzyme activity”) ja jonka lyhenne on U. == Lähteet == Luokka:Yksiköt Luokka:Lääkeaineoppi Luokka:Seulonnan keskeiset artikkelit
Justin Theroux

Justin Paul Theroux (s. 10. elokuuta 1971 Washington, DC) on yhdysvaltalainen näyttelijä, käsikirjoittaja ja ohjaaja. Theroux on tunnettu erityisesti rooleistaan David Lynchin elokuvissa Mulholland Drive (2001) ja Inland Empire (2006). Theroux on myös vieraillut televisiosarjoissa Alias, Ally McBeal, Sinkkuelämää ja Mullan alla. Lisäksi Theroux on esiintynyt Musen kappaleen ”Hysteria” musiikkivideolla. Vuonna 2006 Theroux ohjasi ensimmäisen elokuvansa Dedication, jonka ensi-ilta oli vuoden 2007 Sundancen elokuvajuhlilla. Vuodesta 2014 hän on näytellyt pääosaa televisiosarjassa The Leftovers. Theroux meni naimisiin näyttelijä Jennifer Anistonin kanssa vuonna 2015. Helmikuussa 2018 he ilmoittivat eronneensa. Vuosina 1997–2011 Theroux seurusteli stylisti Heidi Bivensin kanssa. Theroux’n serkku on brittiläinen dokumentaristi Louis Theroux. == Valikoitu filmografia == ===Näyttelijänä=== * I Shot Andy Warhol (1996) * Blondit luokkakokouksessa (Romy and Michele's High School Reunion, 1997) * Amerikan psyko (American Psycho, 2000) * Ystävyyden kirot (The Broken Hearts Club: A Romantic Comedy, 2000) * Mulholland Drive (2001) * Zoolander (2001) * Charlien enkelit: Kurvit suoriksi (Charlie's Angels: Full Throttle, 2003) * Asuntoloukku (Duplex, 2003) * The Legend of Lucy Keyes (2006) * Miami Vice (2006) * Inland Empire (2006) * Broken English (2007) * The Ten (2007) * Your Highness (2010) * Wanderlust (2012) * Nainen junassa (2016) * Lego Ninjago Elokuva (2017; ääni) * Star Wars: The Last Jedi (2017) * Bumblebee (2018, ääni) * Kaunotar ja Kulkuri (2019, ääni) * Beetlejuice Beetlejuice (2024) ===Käsikirjoittajana=== * Tropic Thunder (2008) * Iron Man 2 (2010) * Rock of Ages (2012) * Zoolander 2 (2016) ==Lähteet== Luokka:Yhdysvaltalaiset elokuvanäyttelijät Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Vuonna 1971 syntyneet Luokka:Elävät henkilöt
Pluckley

Pluckley on noin asukkaan kylä ja kunta (civil parish) Kentin kreivikuntaan kuuluvassa Ashfordin kaupunkipiirissä Kaakkois-Englannissa. Pluckley on tullut tunnetuksi siihen liittyvistä kummitustarinoista. Kylässä ja sen lähiseudulla kerrotaan 12–16 eri kummituksesta. Guinness World Records nimesi sen vuonna 1989 ”Englannin kummitelluimmaksi kyläksi”. 1990-luvun alussa Pluckleyssa kuvattiin televisiosarja Oi ihana toukokuu. == Lähteet == == Aiheesta muualla == Luokka:Asutut paikat Kentin kreivikunnassa Luokka:Englannin kylät Luokka:Englannin kunnat
Rait Karm

Rait Karm (s. 1972 Tallinna, Viron SNT) on virolainen pianisti. Karm aloitti pianonsoiton opinnot Tallinnan keskusmusiikkikoulussa Ell Saviaukin ja professori Ivari Iljan johdolla. Vuodesta 1991 hän opiskeli pianonsoittoa Sibelius-Akatemiassa professori Liisa Pohjolan, Vitali Berzonin ja S. Novikovin ohjauksessa. Hän on ollut stipendiaattina Islannissa ja osallistunut muun muassa L. Simonin, D. Krausin, K.-H. Kemmerlingin, H. Leygrafin, H. Höllin, D. Roberdssonin sekä D. Baskirovin mestarikursseille. Hän valmistui musiikin maisteriksi vuonna 2000. Vuosina 2001–2003 Karm opiskeli liediä ja kamarimusiikkia professori Irwin Gagen luokalla Zürichin musiikkikorkeakoulussa Sveitsissä. Rait Karm on voittanut palkintoja nuorten pianistien kilpailussa Tšekkoslovakiassa ja Virossa. Pianistin työnsä ohessa hän on työskennellyt pianonsoiton opettajana, tuottajana ja sovittajana. Karm on konsertoinut Suomen lisäksi Virossa, Saksassa, Sveitsissä, Itävallassa, Italiassa, Unkarissa sekä Tšekissä. Rait Karm kuuluu ohjelmatoimisto Music Novan perustajajäseniin ja toimii nykyään sen taiteellisena johtajana. Vuonna 2006 ilmestyi hänen ensimmäinen CD-levynsä Masterpieces for Cello, jolla hän soittaa yhdessä sellisti Jussi Makkosen kanssa. == Aiheesta muualla == * Rait Karmin sivusto * Ohjelmatoimisto Music Novan sivusto * Naxos-levy-yhtiön sivusto Luokka:Virolaiset pianistit Luokka:Vuonna 1972 syntyneet Luokka:Elävät henkilöt
Narcissu

Narcissu () on ilmainen, vuonna 2005 ilmestynyt visual novel stage-nana- nimiseltä doujin-ryhmältä. Teos kertoo kuolemansairaiksi todetun nuoren miehen ja naisen tarinan. Alkuperäisen version pelistä kirjoitti Tomo Kataoka, ja myöhemmin fanit ovat kääntäneet sen englanniksi, kiinaksi ja koreaksi. Narcissun käännökset eroavat useista muista vastaavien pelien fanikäännöksistä siten, että tämän kääntäjät olivat saaneet tekijänoikeuksien haltijalta luvan teoksen kääntämiseen. Sekä alkuperäinen versio että myös sen englanninkielinen käännös on julkaistu internetissä, ja molemmat ovat ladattavissa ilmaiseksi. Pelin jatko-osa Narcissu -side 2nd- julkaistiin 15. toukokuuta 2007, ja sen englanninkielinen käännös valmistui vuonna 2010.Narcissu 2 English Ed. released as a complete OS Sarjan kolmas osa, Narcissu 3rd - Die Dritte Welt, julkaistiin 27. huhtikuuta 2009. Viimeinen osa Narcissu-sarjaan, Narcissu - if there was a tomorrow - julkaistiin 24. kesäkuuta PlayStation Portable:lle Kadokawa Shotenin kehittämänä. Se on kolmesta aiemmasta Narcissu-pelistä luotu kokoelma. == Lähteet == Luokka:Linux-pelit Luokka:Windows-pelit Luokka:Mac OS -pelit Luokka:Vuoden 2005 videopelit Luokka:Visual novel -pelit
Armas Kohonen

Armas Kalervo Kohonen () oli suomalainen jääkäriluutnantti. Hänen vanhempansa olivat johtaja, kouluneuvos Aapo Kohonen ja Selma Johanna Faasch.Suomen jääkärien elämäkerrasto 1938Suomen jääkärien elämäkerrasto 1975 ==Opinnot== Kohonen kirjoitti ylioppilaaksi Helsingin suomalaisesta normaalilyseosta vuonna 1911 ja liittyi Eteläsuomalaiseen osakuntaan. Opintojaan hän jatkoi Helsingin yliopiston filosofisen tiedekunnan fyysis-matemaattisella osastolla ja lääketieteellisessä tiedekunnassa vuosina 1911–1915 sekä suoritti lääketieteen alkututkinnon vuonna 1914. ==Jääkärikausi== Kohonen liittyi vapaaehtoisena Saksassa sotilaskoulutusta antavan jääkäripataljoona 27:n 2. komppaniaan 20. lokakuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Rintamalta paluunsa jälkeen hän sai opiskelulomaa, jonka hän käytti opiskelemalla Berliinin yliopistossa lääketiedettä 22. toukokuuta – 16. elokuuta 1917 välisen ajan. ==Suomen sisällissota== Takaisin Suomeen Kohonen lähti 28. joulukuuta 1917 gruppenführer Oiva Willamon komennuskunnan mukana. Suomessa häntä odottivat erikoistehtävät Pohjois-Suomessa. Suomeen he saapuivat helmikuun alussa vuonna 1918 Merenkurkun yli hiihtämällä ja Vaasaan päästyään hänet komennettiin opettajaksi Vöyrin sotakouluun. Itse sisällissodan tapahtumiin hän osallistui Vöyrin koulun 6. komppanian päällikkönä ja johdatti komppaniansa taisteluihin Kurussa, Muroleessa, Sorilassa ja Takahuhdin-Messukylän akselilla. Hänen kohtalokseen tuli kaatua Messukylän taistelussa 23. maaliskuuta 1918. Kuollessaan hän oli naimaton ja kirjoilla Helsingin pohjoisessa seurakunnassa.Suomen sotasurmat 1914–1922 Hänet haudattiin Seinäjoen sankarihautaan. ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. * Toim. J. Suomalainen, J. Sundvall, E. Olsoni ja A. Jaatinen: Suomen jääkärit osa I, Oy Sotakuvia Kuopio 1933. * Suomen sotasurmat 1914–1922 © 2001- Valtioneuvoston kanslia, Suomi Finland ===Viitteet=== Luokka:Jääkärit Luokka:Vuonna 1891 syntyneet Luokka:Vuonna 1918 kuolleet
Chris Pine

Christopher Whitelaw ”Chris” Pine (s. 26. elokuuta 1980 Los Angeles, Kalifornia, Yhdysvallat) on yhdysvaltalainen näyttelijä. Hän on esiintynyt romanttisissa komedioissa, kuten Prinsessapäiväkirjat 2 (2004) ja Just My Luck (2006). Hän on myös esittänyt James T. Kirkiä elokuvissa Star Trek, Star Trek Into Darkness ja Star Trek Beyond. Vuonna 2014 Pine näytteli Tuhkimon prinssiä Disneyn musikaalielokuvassa Into the Woods. == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2004 Prinsessapäiväkirjat 2 The Princess Diaries 2: Royal Engagement Nicholas Devereaux 2005 Confession Confession Luther Scott 2006 Aika luopua Surrender Dorothy Shawn 2006 Just My Luck Just My Luck Jake Hardin 2006 Blind Dating – pimeitä suhteita Blind Dating Danny 2006 Smokin’ Aces Smokin’ Aces Darwin Tremor 2008 Bottle Shock Bottle Shock Bo Barrett 2009 Star Trek Star Trek James T. Kirk 2009 Carriers Carriers Brian 2010 Small Town Saturday Night Small Town Saturday Night Rhett Ryan 2010 Quantum Quest: A Cassini Space Odyssey Quantum Quest: A Cassini Space Odyssey Dave (äänirooli) 2010 Unstoppable Unstoppable Will 2012 Celeste & Jesse – aina yhdessä Celeste & Jesse Forever Rory Shenandoah 2012 Keinoja kaihtamatta This Means War Franklin Foster 2012 People Like Us People Like Us Sam 2012 Viisi legendaa Rise of the Guardians Pakkasukko (äänirooli) 2013 Star Trek Into Darkness Star Trek Into Darkness James T. Kirk 2013 Jack Ryan: Shadow Recruit Jack Ryan: Shadow Recruit Jack Ryan 2014 Into the Woods Into the Woods Tuhkimon prinssi 2014 Kaameat pomot 2 Horrible Bosses 2 Rex Hanson 2015 Z for Zachariah Z for Zachariah Caleb 2016 Batman v Superman: Dawn of Justice Batman v Superman: Dawn of Justice Steve Trevor (valokuva) 2016 Star Trek Beyond Star Trek Beyond James T. Kirk 2017 Wonder Woman Wonder Woman Steve Trevor 2018 Hyppy ajassa A Wrinkle in Time Alexander Murry 2018 Outlaw King Outlaw King Robert Bruce 2018 Spider-Man: Kohti hämähäkkiversumia Spider-Man: Into the Spider-Verse Peter Parker / Hämähäkkimies (Maa-TRN700) 2020 Wonder Woman 1984 Wonder Woman 1984 Steve Trevor Televisiosarjat Televisiosarjat Televisiosarjat Televisiosarjat Televisiosarjat Vuosi Suomenkielinen nimi Alkuperäinen nimi Rooli Jaksot 2003 Teho-osasto ER Levine ”A Thousand Cranes” 2003 Oikeuden puolesta The Guardian Lonnie Grandy ”Hazel Park” 2003 C.S.I. Miami C.S.I. Miami Tommy Chandler ”Extreme” 2004 American Dreams American Dreams Joey Tremain ”Tidings of Comfort and Joy” 2005 Mullan alla Six Feet Under Sam Hoviak nuorena ”Dancing for Me” == Lähteet == == Aiheesta muualla == * * Luokka:Yhdysvaltalaiset näyttelijät Luokka:Vuonna 1980 syntyneet Luokka:Elävät henkilöt
Metyylipropyyliketoni

Metyylipropyyliketoni on orgaaninen yhdiste (ketoni) ja se on huoneenlämmössä (20 °C) olomuodoltaan väritöntä nestettä, jolla on tunnusomainen haju. Sen kemiallinen kaava on C5H10O ja rakennekaava CH3(CH2)2COCH3. Metyylipropyyliketonista käytetään myös nimityksiä 2-pentanoni, etyyliasetoni ja MPK. Metyylipropyyliketonin moolimassa on 86,13 g/mol, sulamispiste −78 °C, kiehumispiste 102 °C, tiheys 0,8 g/cm3, leimahduspiste 7 °C (c.c.), itsesyttymislämpötila 505 °C ja CAS-numero 107-87-9. Metyylipropyyliketoni liukenee kohtalaisesti veteen eli 20 °C:een lämpötilassa 4 g/100 ml. Metyylipropyyliketoni on helposti syttyvää ja sen höyry on ilmaa raskaampaa. Aineen suhteellinen höyry-ilma -seoksen tiheys 20 °C:ssa (ilma = 1) on 1,03. Aine reagoi kiivaasti voimakkaiden hapettimien sekä vahvojen emästen, amiinien ja isosyanaattien kanssa. == Ympäristö- ja terveysvaikutukset == Lyhytaikainen altistuminen aineelle ärsyttää silmiä, ihoa ja hengitysteitä. Aineen suurille pitoisuuksille altistuminen voi aiheuttaa tajunnantason laskua. Pidempiaikainen tai toistuva altistuminen ihokosketukselle voi aiheuttaa ihotulehduksen. == Katso myös == * Asetoni (2-propanoni, dimetyyliketoni) C3H6O / CH3COCH3 * Isomeeri 3-metyyli-2-butanoni eli metyyli- isopropyyliketoni, CAS-numero 563-80-4 * Isomeeri 3-pentanoni, CAS-numero 96-22-0 == Lähteet == * === Viitteet === == Aiheesta muualla == Luokka:Ketonit
Johannes Pärmi

Johannes Pärmi () oli suomalainen jääkärivaravääpeli. Hän oli Saksassa ensimmäisen maailmansodan aikana sotilaskoulutuksensa saanut jääkäri. Hän sai tulikasteensa Saksan itärintamalla Misse-joella. Myöhemmin hän osallistui Suomen sisällissotaan ryhmänjohtajana Valkoisessa armeijassa.Suomen jääkärien elämäkerrasto 1938Suomen jääkärien elämäkerrasto 1975 ==Perhe== Hänen vanhempansa olivat maanviljelijä Jaakko Pärmi ja Kaisa Lahti. Hänen vanhempi veljensä oli jääkärieverstiluutnantti Nikke Pärmi. ==Jääkärikausi== Pärmi matkusti Saksaan yhdessä vanhemman veljensä Nikke Pärmin kanssa ja liittyivät vapaaehtoisina sotilaskoulutusta antavaan jääkäripataljoona 27:ään. Johannes sijoitettiin pataljoonan 4. komppaniaan 11. helmikuuta 1916, kun taasen hänen veljensä sijoitettiin 3. komppaniaan. Pärmi osallistui taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Johannes siirrettiin pataljoonan rintamakomennuksen jälkeen samaan komppaniaan veljensä kanssa 1. kesäkuuta 1917 alkaen. ==Suomen sisällissota== Pärmi astui Suomen armeijan palvelukseen aliupseeriksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan ryhmänjohtajaksi 1. Jääkärirykmentin 3. jääkäripataljoonan 2. komppaniaan. Hän osallistui sisällissodan taisteluihin Tampereella, jossa hän kaatui 5. huhtikuuta 1918 Tammelan kaupunginosassa käydyssä taistelussa vatsaansa saamastaan vihollisen luodista. Hän oli kuollessaan naimaton ja kirjoilla Alahärmässä. Hänet haudattiin Alahärmän sankarihautausmaalle. Suomen sotasurmat 1914–1922 ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. * Toim. J. Suomalainen, J. Sundvall, E. Olsoni ja A. Jaatinen: Suomen jääkärit osa I, Oy Sotakuvia Kuopio 1933. * Suomen sotasurmat 1914–1922 © 2001- Valtioneuvoston kanslia, Suomi Finland. ===Viitteet=== Luokka:Jääkärit Luokka:Vuonna 1892 syntyneet Luokka:Vuonna 1918 kuolleet
Villiam Roos

Villiam Johannes Roos () oli suomalainen jääkäriluutnantti. Hän sai sotilaskoulutuksensa ensimmäisen maailmansodan aikana Saksassa. Hän sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan joukkueenjohtajana Valkoisessa armeijassa.Suomen jääkärien elämäkerrasto 1938.Suomen jääkärien elämäkerrasto 1975. == Perhe, koulutus ja urheilutoiminta== Roosin vanhempansa olivat asiamies Juhan Ludvig Roos ja Olga Vilhelmina Lindström. Hän kävi viisi luokkaa Vaasan suomalaista reaalilyseota. Villiam Roos oli nuoruudessaan aktiivi yleisurheilija ja urheilun järjestömies. Hän toimi SVUL:n Vaasan piirin sihteerinä 1913 ja puheenjohtajana 1915. Hän oli aikansa parhaita suomalaisia seiväshyppääjiä ja Vaasan Vasaman voimistelunjohtaja. Seivästä hän hyppäsi 320 elokuun lopussa 1915. Saman vuoden SM-kisoissa tuloksella olisi taisteltu pronssimitalista.He antoivat kaikkensa s. 33 == Jääkärikausi == Roos työskenteli konttoristina Vaasassa ennen liittymistään vapaaehtoisena Saksassa sotilaskoulutusta antavan Jääkäripataljoona 27:n 1. komppaniaan 8. joulukuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän osallistui pataljoonan rintamakomennuksen jälkeen vuonna 1917 Polangenissa järjestetyille erikoiskursseille (pommarikurssi). == Suomen sisällissota == Roos astui Suomen armeijan palvelukseen luutnantiksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi 2. Jääkärirykmentin 4. jääkäripataljoonan 1. komppaniaan. Hän osallistui sisällissodan taisteluihin Kalevankankaalla, jossa hän kaatui 28. maaliskuuta 1918 niskaan kohdistuneeseen vihollisen laukaukseen. Roos oli kuollessaan naimaton ja kirjoilla Vaasassa. Hänet on haudattu Turun valkoisten sankarihautaan.Suomen sotasurmat 1914–1922 ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. * Suomen sotasurmat 1914–1922 © 2001– Valtioneuvoston kanslia, Suomi Finland. * ===Viitteet=== Luokka:Jääkärit Luokka:Suomalaiset seiväshyppääjät Luokka:Vuonna 1892 syntyneet Luokka:Vuonna 1918 kuolleet
M/T Stena Contest

M/T Stena Contest () on bermudalaisen Contest Ltd:n omistama öljytankkeri. Alus on rakennettu vuonna 2005 Uljanik Shipyardin telakalla Pulassa, Kroatiassa. Kuollutta painoa Stena Contestilla on 47 171 tonnia. Alus on rekisteröity Bermudan lipun alle, ja sen kotisatama on Hamilton. Stena Contestin painolastikapasiteetti on 21,288 m³. Nykyisin aluksella operoi Stena Bulk. Stena Contestin sisaralus on M/T Stena Concept. == Käyttöhistoria == 28\. elokuuta 2004 laivan köli laskettiin. 1. joulukuuta 2004 alus laskettiin vesille. 23. maaliskuuta 2005 vastavalmistunut alus luovutettiin Contest Ltd:n omistukseen, joka rekisteröi aluksen Bermudan lipun alle. Kotisatamaksi tuli Hamilton. Aluksen isännöinti luovutettiin yhdysvaltalaiselle Northern Marine Management USA LCC:lle, jonka jälkeen Stena Bulk aloitti liikennöinnin Stena Contestilla. == Lähteet == == Aiheesta muualla == *Fakta om Fartyg – M/T Stena Contest *Stena Bulk Stena Contest
Platinum

Platinum on yhdysvaltalaisen rockyhtyeen Creedence Clearwater Revivalin vuonna 2001 julkaistu kahden CD:n kokoelma-albumi. ==Kappaleet== *Kaikki kappaleet kirjoittanut John Fogerty, ellei toisin mainita. ===CD 1=== #Green River - 2:34 #Fortunate Son - 2:19 #Up Around the Bend - 2:39 #Bad Moon Rising - 2:19 #Porterville - 2:20 #Penthouse Pauper - 3:38 #Someday Never Comes - 3:59 #Long As I Can See the Light - 3:33 #Hey Tonight - 2:43 #Ramble Tamble - 7:11 #I Put a Spell on You - 4:31 (J. Hawkins) #It Came Out of the Sky - 2:54 #Who'll Stop the Rain - 2:28 #Wrote a Song for Everyone - 4:57 #I Heard It Through the Grapevine - 11:06 (Whitfield-Strong) #Feelin' Blue - 5:03 #Don't Look Now - 2:09 #Molina - 2:42 #Sweet Hitch-Hiker - 2:59 #Proud Mary - 3:05 ===CD 2=== #Run Through the Jungle - 3:06 #Commotion - 2:42 #Travelin' Band - 2:00 #Walk on the Water - 4:39 #Pagan Baby - 6:25 #Good Golly Miss Molly - 2:40 (Blackwell/Marascalco) #Have You Ever Seen the Rain? - 2:39 #Susie Q - 8:36 (Hawkins/Lewis/Broadwater) #Lodi - 3:10 #Down on the Corner - 2:45 #(I Wish I Could) Hideaway - 3:53 #Born on the Bayou - 5:13 #Before You Accuse Me - 3:25 (E. McDaniel) #Cross-Tie Walker - 3:17 #Cotton Fields - 2:54 (Trad. sov. H. Ledbetter) #Lookin' for a Reason - 3:25 #The Working Man - 3:03 #Lookin' Out My Back Door - 2:32 #The Midnight Special - 4:11 (Trad. sov. John Fogerty) #The Night Time Is the Right Time - 3:07 (Brown/Cadena/Herman) ==Kokoonpano== *John Fogerty - soolokitara, laulu *Tom Fogerty - komppikitara, paitsi CD 1: 7, 19 ja CD 2: 16 *Stu Cook - basso *Doug Clifford - rummut Luokka:Vuoden 2001 kokoelma-albumit Luokka:Creedence Clearwater Revivalin albumit
Evert Loo

Evert Arvid Evertsson Loo () oli suomalainen jääkärivaravääpeli. Hänen vanhempansa olivat maanviljelijä Erik Evert Loo ja Ulrika Sofia Klo. Hän kävi kansakoulun ja Närpiön kansanopiston vuosina 1913 – 1914.Suomen jääkärien elämäkerrasto 1938Suomen jääkärien elämäkerrasto 1975 ==Jääkärikausi== Loo työskenteli maanviljelijänä kotitilallaan ennen liittymistään vapaaehtoisena Saksassa sotilaskoulutusta antavan jääkäripataljoona 27:n täydennysjoukkoon 1. toukokuuta 1916, josta hänet siirrettiin 13. joulukuuta 1916 pataljoonan haupitsipatteriin. Hän otti osaa taisteluihin ensimmäisessä maailmansodassa Saksan itärintamalla Riianlahdella ja Aa-joella. ==Suomen sisällissota== Loo astui Suomen armeijan palvelukseen aliupseeriksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen Valkoiseen armeijaan Jääkäritykistön 2. patteriin ja otti osaa taisteluihin Länkipohjassa, Pitkäjärvellä, Orivedellä, Kangasalla ja Lempäälässä sekä Tampereella, missä hän kaatui Hatanpään taistelussa 27. maaliskuuta 1918. Kuollessaan hän oli naimaton ja kirjoilla Mustasaaressa, minne hänet haudattiin Mustasaaren sankarihautaan. ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. * Toim. J. Suomalainen, J. Sundvall, E. Olsoni ja A. Jaatinen: Suomen jääkärit osa I, Oy Sotakuvia Kuopio 1933. * Suomen sotasurmat 1914–1922 © 2001- Valtioneuvoston kanslia, Suomi Finland. ===Viitteet=== Luokka:Jääkärit Luokka:Vuonna 1894 syntyneet Luokka:Vuonna 1918 kuolleet
Usenix

USENIX () on arvostettu yhdysvaltalainen tietotekniikkayhdistys, jonka tavoitteena on edistää tietokonejärjestelmien kehitystä. Se perustettiin vuonna 1975, alun perin nimellä Unix Users Group lähinnä Unix- käyttäjäryhmäksi. Yhdistyksen verkkosivujen mukaan Usenix tukee alan tutkimusta ja erilaisia innovaatioita sekä tarjoaa hyvän, neutraalin keskustelufoorumin teknisten asioiden käsittelyyn. Yhdistyksen toimintaan kuuluvat erilaiset työpajat ja konferenssit, joista tärkeimpinä vuotuinen tekninen konferenssi (Usenix Annual Technical Conference), tietoturvakonferenssi (Usenix Security Symposium), käyttöjärjestelmien suunnitteluun ja toteutukseen keskittyvä konferenssi (Usenix Symposium on Operating Systems Design and Implementation, OSDI) sekä tiedosto- ja tallennusvälineteknologian konferenssi (Usenix Conference on File and Storage Technologies, FAST). Yhdistys myös jakaa vuotuisia palkintoja, esimerkiksi merkittävästä elämäntyöstä tietotekniikka-alalla (Usenix Lifetime Achievement Award, myös nimellä Flame Award eli Liekkipalkinto). Lisäksi yhdistyksellä on muun muassa tietokonejärjestelmien ylläpitäjille tarkoitettu oma eturyhmä Sage. Usenix julkaisee ;login: -lehteä, joka ilmestyy neljästi vuodessa. Lehden edeltäjä oli UNIX News -uutiskirje. Vuodesta 2021 lehti ilmestyy ainoastaan sähköisesti Internetissä.https://www.usenix.org/publications/login/ == Lähteet == == Aiheesta muualla == * Yhdistyksen virallinen sivusto * Sagen sivut Luokka:Yhdysvaltalaiset järjestöt Luokka:Tietotekniikka Luokka:Unix
Bendlerblock

Bendlerblock on rakennuskompleksi Berliinissä. Se sijaitsee Stauffenbergstraßen varrella, Tiergartenin puistosta etelään. Bendlerblock pystytettiin vuosina 1911–1914 Saksan valtakunnan laivaston toimistoa varten. Weimarin tasavallan aikana se toimi Reichswehrin päämajana. Nykyisin rakennus on Saksan puolustusministeriön käytössä. Bendlerblockin ohi kulkeva katu oli nimetty Bendlerstraßeksi vuodesta 1837 alkaen. Se kantoi nimeään Berliinin päämuurarin ja kaupunginvaltuuston jäsenen Johann Christoph Bendlerin (1789–1873) muistoksi. Se muutettiin Stauffenbergstraßeksi 20. heinäkuuta 1955, päivänä jolloin Bundeswehr perustettiin. Samana päivänä 11 vuotta aiemmin heinäkuun 20. päivän salaliiton jäsen Claus von Stauffenberg yritti pommiattentaattia Adolf Hitleriä vastaan. Salaliittolaiset pitivät päämajaansa Bendlerblockissa. Vallankaappausyritys epäonnistui ja useita salaliittoon osallistuneita upseereita teloitettiin rakennuksen pihalla heinäkuun 20. ja 21. välisenä yönä. Toisen maailmansodan lopulla Berliinin taistelun aikana rakennus toimi Berliinin puolustusalueen komentajan kenraali Helmuth Weidlingin päämajana, kunnes hän antautui puna-armeijalle aamulla 2. toukokuuta 1945. Suurin osa Bendlerblockista toimii nykyään Saksan liittotasavallan puolustusministeriön lisätoimistona. Pihalla on muistomerkki, joka on omistettu kansallissosialistista puoluetta vastaan taistelleille saksalaisille. Rakennuksen itäsiipi, jossa muun muassa Stauffenbergin työhuone sijaitsi, muodostaa yhdessä eräiden muiden berliiniläisten kohteiden kanssa saksalaisen vastarinnan museon (Gedenkstätte Deutscher Widerstand). == Aiheesta muualla == * Gedenkstätte Deutscher Widerstand Luokka:Berliinin rakennukset ja rakennelmat Luokka:Natsi-Saksa
H/S Jaanika

H/S Jaanika () on toistaiseksi tuntemattoman omistajan omistama kantosiipialus. Se on rakennettu vuonna 1994 More Industrialin telakalla Feodosijassa, Ukrainassa. Matkustajia Jaanika ottaa kerrallaan 192. Jaanikan kantosiivet on valmistettu titaanista ja runko lentokonealumiinista. Laivassa on BRIIS-järjestelmä, joka huolehtii noususta ja vakaasta kulusta. == Käyttöhistoria == Vuonna 1995 alus luovutettiin Inreko Shipin omistukseen, joka rekisteröi aluksen Viron lipun alle. Kotisatamaksi tuli Tallinna. Luovutuksen jälkeen Jaanika aloitti liikennöinnin Tallinnan ja Helsingin välillä. Vuonna 2000 Hansa Liisingu osti aluksen. 23. toukokuuta 2005 Linda Line osti aluksen. H/S Laura oli Jaanikan sisaralus. Helmikuussa 2008 alus siirtyi tuntemattoman omistajan omistukseen. == Lähteet == == Aiheesta muualla == *Fakta om Fartyg – H/S Jaanika Jaanika
Arbeitsdorf

Arbeitsdorf oli keskitysleiri Saksan Fallerslebenissä, joka on nykyisin osa Wolfsburgin kaupunkia. Leiri oli toiminnassa 8. huhtikuuta – 11. lokakuuta 1942. Leiri aloitti toimintansa huhtikuussa 1942, kun vankeja Neuengammen keskitysleiristä saapuivat Arbeitsdorfiin rakentamaan kevytmetallivalimoa. Vangit työskentelivät Albert Speerin ja Ferdinand Porschen autotehtaassa, joka tuotti halpoja kansanautoja, Volkswageneita. Arbeitsdorfista piti tulla mallileiri, ensimmäinen esimerkki siitä miten keskitysleirit voivat tuottaa halpaa työvoimaa teollisuudelle. Leiri ehti toimia vain kuusi kuukautta, ja siellä arvioidaan tuhotun ainakin 600 vankia. == Lähteet == Luokka:Saksalaiset keskitysleirit toisen maailmansodan aikana Luokka:Ala-Saksin rakennukset ja rakennelmat Luokka:Wolfsburg
Paul Whiteman

Paul Whiteman (28. maaliskuuta 1890 Denver, Colorado – 29. joulukuuta 1967 Doylestown, Pennsylvania) oli yhdysvaltalainen jazzmuusikko ja orkesterinjohtaja. Whiteman syntyi Denverissä Coloradon osavaltiossa. Hän muutti vuonna 1920 yhtyeineen New Yorkiin, jossa kokoonpano aloitti levytysuran Victorille. Yhtye sai toukokuussa 1928 uuden levytyssopimuksen Columbialta, mutta se palasi Victorille syyskuussa 1931. Whiteman tilasi George Gershwinilta Sinisen rapsodian (1924)."Whiteman, Paul (1890-1967)." St. James Encyclopedia of Popular Culture. Gale. 2000. Haettu 19.7.2016 palvelusta HighBeam Research (vaatii tilauksen): https://www.highbeam.com/doc/1G2-3409002662.html Hän meni vuonna 1931 naimisiin näyttelijä Margaret Livingstonin kanssa. Whitemanin yhtyeeseen kuului sen historian aikana lukuisia tulevia eturivin jazzmuusikoita, kuten Bix Beiderbecke, Frankie Trumbauer, Joe Venuti ja Eddie Lang. Mestari kuoli Doylestownissa, Pennsylvaniassa 77 vuoden ikäisenä. Whitemanin kappaletta Jeepers Creepers käytettiin vuonna 2001 saman nimisessä kauhuelokuvassa Jeepers Creepers. Samaisesta kappaleesta on tehty covereita, suomeksi nimellä ”Kissa vieköön”, jonka ovat levyttäneet ainakin Bruno Laakko ja Lepakot sekä M. A. Numminen. ==Lähteet== == Aiheesta muualla == Luokka:Yhdysvaltalaiset jazzmuusikot Luokka:Hollywood Walk of Fame Luokka:Grammy-palkinnon saajat Luokka:Vuonna 1890 syntyneet Luokka:Vuonna 1967 kuolleet
James DePreist

James DePreist (21. marraskuuta 1936 Philadelphia, Pennsylvania – 8. helmikuuta 2013 Scottsdale, Arizona) oli yhdysvaltalainen kapellimestari. Hänelle myönnettiin vuonna 2005 National Medal of Arts. DePreist toimi muun muassa Oregonin sinfoniaorkesterin (1980–2003), Monte-Carlon filharmonisen orkesterin (1994–1998) ja Tokion metropolisinfoniaorkesterin (2005–2008) ylikapellimestarina. Hän johti vierailijana myös Helsingin kaupunginorkesteria. DePreist oli kontra-altto Marian Andersonin sisarenpoika. Hän sairasti 1960-luvulla polion. DePreist loi toissijaisen uran runoilijana: häneltä julkaistiin kokoelmat This Precipice Garden ja The Distant Siren. ==Lähteet== ==Aiheesta muualla== *James DePreistin muistokirjoitus Helsingin Sanomissa Luokka:Yhdysvaltalaiset kapellimestarit Luokka:Yhdysvaltalaiset runoilijat Luokka:Vuonna 1936 syntyneet Luokka:Vuonna 2013 kuolleet
Viimeiseen pisaraan

Viimeiseen pisaraan (Enough) on vuonna 2002 julkaistu draamatrilleri, jonka ohjasi Michael Apted ja pääosassa on Jennifer Lopez. == Juonesta == Elokuva kertoo tarjoilijattaresta nimeltä Slim. Eräänä päivänä, kiusallisen välikohtauksen vuoksi hän tapaa komean Mitchin. Lopulta pari menee naimisiin ja saa lapsen. Avioelämä on ihanaa niin kauan kunnes Slim saa miehen kiinni siitä, että tämä on pettänyt häntä. Slim antaa anteeksi, mutta vieraissa käynnit jatkuvat ja Mitch käy väkivaltaiseksi Slimiä kohtaan ja alkaa hakkaaman tätä. Slim kestää tätä vähän aikaa, mutta lopulta pakenee lapsensa kanssa kotoa, Mitch perässään... Myöhemmin Slim saa opetusta itsepuolustuksen ammattilaiselta ja opettelee itsepuolustusta. Elokuvan loppu huipentuu välikohtaukseen Mitchin ja Slimin välillä ja Mitch saa maksaa kaikesta tekemästään omalla hengellään. == Näyttelijät == == Aiheesta muualla == * Viimeiseen pisaraan Internet Movie Databasessa (IMDb.com) Luokka:Vuoden 2002 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset jännityselokuvat Luokka:Michael Aptedin ohjaamat elokuvat
Riz Ortolani

Riziero ”Riz” Ortolani (25. maaliskuuta 1926 Pesaro – 23. tammikuuta 2014 Rooma) oli italialainen elokuvamusiikin säveltäjä. Pesarossa syntynyt Ortolani toimi oman jazzyhtyeensä johtajana Italiassa 1950-luvulla. Vuonna 1962 hän nousi maineeseen musiikillaan elokuvaan Mondo cane – kova maailma. Laulu "More" toi Ortolanille Grammy-palkinnon ja Oscar-ehdokkuuden. Ortolanin myöhempiin töihin lukeutuvat La danza macabra (1964) ja Kannibaalien polttouhrit (1980). Hän sävelsi myös Gualtiero Jacopettin myöhemmät mondo- dokumentit Hyvästi Afrikka (1966) ja Hyvästi ihminen (1971). Ortolani kuoli Roomassa 23. tammikuuta 2014 keuhkoputkentulehduksen seurauksena. ==Lähteet== ==Aiheesta muualla== * Riz Ortolanin muistokirjoitus Helsingin Sanomissa Luokka:Italialaiset elokuvasäveltäjät Luokka:Grammy-palkinnon saajat Luokka:Vuonna 1926 syntyneet Luokka:Vuonna 2014 kuolleet
Nicholas Butler

Nicolas Murray Butler (2. huhtikuuta 1862 – 7. joulukuuta 1947) oli yhdysvaltalainen rauhanaktivisti, filosofi, diplomaatti, professori, Columbian yliopiston rehtori, Carnegie-säätiön presidentti sekä Nobelin rauhanpalkinnon saaja vuonna 1931. ==Elämäkerta== Nicholas Butler syntyi New Jerseyn osavaltiossa, ja hänen vanhempansa olivat tehtailija Henry Butler ja Mary Murray Butler. Hän opiskeli Columbian yliopistossa, jossa hän sai BA-tutkinnon vuonna 1881 ja maisterin arvon 1883. Jo seuraavana vuonna hän väitteli tohtoriksi. Tämä Butlerin häikäisevästi alkanut akateeminen ura sai Theodore Rooseveltin kutsumaan häntä liikanimellä Nicolas Miraculous. Vuonna 1885 Butler opiskeli Pariisissa ja Berliinissä ja tapasi tällöin myös Rooseveltin ja William Howard Taftin. Saman vuoden loppupuolella Butler liittyi Columbian yliopiston filosofisen osaston henkilökuntaan. Vuodesta 1902 lähtien, 42 vuotta, Butler toimi Columbian yliopiston varsinaisena kanslerina. Butler oli aktiivinen myös politiikassa. Hän oli vuonna 1912 ehdolla Yhdysvaltain varapresidentiksi William Howard Taftin parina alkuperäisen ehdokkaan James S. Shermanin kuoltua juuri ennen vaaleja, muttei tullut valituksi. Vuoden 1920 vaaleissa Butler tavoitteli itse republikaanisen puolueen ehdokkuutta, muttei tullut valituksi. ==Keskeiset teokset== *Across the Busy Years: Recollections and Reflections. 2 vols. New York, Scribner, 1939–1940. *Between Two Worlds: Interpretations of the Age in Which We Live. New York, ScriEner, 1934. *Building the American Nation: An Essay of Interpretation. New York, Scribner, 1923. *The Faith of a Liberal: Essays and Addresses on Political Principles and Public Policies. New York, Scribner, 1924. *The Family of Nations: Its Need and its Problems. Essays and Addresses. New York, Scribner, 1938. *The International Mind: An Argument for the Judicial Settlement of International Disputes. New York, Scribner, 1912. *Is America Worth Saving? Addresses on National Problems and Party Policies. New York, Scribner, 1920. *Liberty- Equality-Fraternity: Essays and Addresses on the Problems of Today and Tomorrow. New York, Scribner, 1942. *Looking Forward: What Will the American People Do about It? Essays and Addresses on Matters National and International. New York, Scribner, 1932. *The Path to Peace: Essays and Addresses on Peace and its Making. New York, Scribner, 1930. *Scholarship and Service: The Policies and Ideals of a National University in a Modern Democracy. New York, Scribner, 1921. *Why War? Essays and Addresses on War and Peace. New York, Scribner, 1940. *A World in Ferment: Interpretations of the War for a New World. New York, Scribner, 1918. *The World Today: Essays and Addresses. New York, Scribner, 1946. == Lähteet == ==Aiheesta muualla== *Nobel-palkitun elämäkerta *Michael Rosenthal, Nicholas Miraculous: The Amazing Career of the Redoubtable Dr. Nicholas Murray Butler, Farrar, Straus and Giroux 2006, ISBN 0-374-29994-3 Luokka:Nobelin rauhanpalkinnon saajat Luokka:Yhdysvaltalaiset filosofit Luokka:Vuonna 1862 syntyneet Luokka:Vuonna 1947 kuolleet Luokka:Columbian yliopiston rehtorit
Gualtiero Jacopetti

Gualtiero Jacopetti (4. syyskuuta 1919 – 17. elokuuta 2011 Roomahttp://www.ansa.it/web/notizie/rubriche/topnews/2011/08/18/visualizza_new.html_754584493.html) oli italialainen elokuvaohjaaja. Hän kuului mondo-dokumenttien pioneereihin, ja hänen tunnetuimpia töitä ovat Mondo cane – kova maailma (1962), Hyvästi Afrikka (1966) ja Hyvästi ihminen (1971). Hän oli vuonna 1962 ehdolla Cannesin Kultaisen palmun saajaksi. == Lähteet == == Aiheesta muualla == * Luokka:Italialaiset elokuvaohjaajat Luokka:Vuonna 1919 syntyneet Luokka:Vuonna 2011 kuolleet
Tim Babcock

Tim Milford Babcock (27. lokakuuta 1919 Minnesota – 7. huhtikuuta 2015 Helena, Montana) oli yhdysvaltalainen republikaanisen puolueen poliitikko ja toisen maailmansodan veteraani. Hän eteni Montanan edustajainhuoneesta osavaltion varakuvernööriksi (1960–1962) ja sen jälkeen kuvernööriksi, jona hän toimi vuoteen 1969. ==Lähteet== Luokka:Montanan kuvernöörit Luokka:Yhdysvaltain osavaltioiden varakuvernöörit Luokka:Yhdysvaltalaiset republikaanipoliitikot Luokka:Vuonna 1919 syntyneet Luokka:Vuonna 2015 kuolleet